
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 332 

“ 7 Απριλίου 1998 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Ιδρυση και Λειτουργία Κέντρων Περιβαλλοντικής Εκ¬ 
παίδευσης στο Νομό Φθιώτιδας (Στυλίδα - Υπάτη) 
και στο Νομό Σερρών (Κ. Πορρόια). 1 

Εγκατάσταση και λειτουργία Πανεπιστημιακών Κλινι¬ 
κών και Εργαστηρίων στο Περιφερειακό Πανεπι¬ 
στημιακό Νοσοκομείο Λάρισας. 2 

Τροποποίηση της 5132/21.2.90 απόφασης της Νομαρ¬ 
χίας Ανατολική ς Αττικής. 3 

Κατάργηση Νομικού προσώπου με την επωνυμία «Κοι¬ 
νοτική Σχολική Επιτροπή 1ου και 2ου Δημοτικού 
Σχολείου και 1 ου Νηπιαγωγείου» Αγριάς. 4 

Σύσταση Νομικού Προσώπου Δημοσίου Δικαίου με 
την επωνυμία «ΚΟΙΝΟΤΙΚΗ ΧΟΡΩΔΙΑ» Κοιν. Α¬ 
γριός». 5 

Κατάργηση Νομικού προσώπου με την επωνυμία «Κοι¬ 
νοτική Σχολική Επιτροπή 2ου Νηπιαγωγείου» Α¬ 
γριός». 6 

Σύσταση Νομικού Προσώπου με την επωνυμία «Κοινο¬ 
τική Σχολική Επιτροπή Σχολείων Πρωτοβάθμιας 
Εκπαίδευσης Αγριάς. 7 

Τροποποίηση της συστατικής πράξης της δημοτικής 
επιχείρησης «Δημοτικό Ινστιτούτο Επαγγελματι¬ 
κής Κατάρτισης Βόλου» (ΔΙΕΚ). 3 

Τροποποίηση της συστατικής πράξης της δημοτικής 
επιχείρησης «Καλλιτεχνικός Οργανισμός Δήμου 
Βόλου». § 

Τροποποίηση της συστατικής πράξης της δημοτικής 
επιχείρησης «Καλλιτεχνικός Οργανισμός Δήμου 
Βόλου (Κ.Ο.Δ.Β.)». 10 

Κατάργηση Νομικού Προσώπου με την επωνυμία « Ε¬ 
νιαία Σχολική Επιτροπή Γυμνασίου - Δημοτικού Τρι- 
κερίου». 11 

Σύσταση Νομικού Προσώπου με την επωνυμία 
«Σχολική Επιτροπή Γυμνασίου - Λυκείου Τρικερί- 
.. 12 


ΥΠΟΥΡΓΙΚΕΣ ΑΠΟΦΑΣΕΙ Σ & ΕΓΚΡΙΣΕΙΣ 

Αριθμ. Γ2/2290 Ο) 

Ιδρυση και Λειτουργία Κέντρων Περιβαλλοντικής Εκπαί¬ 
δευσης στο Νομό Φθιώτιδας (Στυλίδα - Υπάτη) και στο 

Νομό Σερρών (Κ. Πορρόια) 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1 . Τον Νόμο 1892/90, άρθρο ΜΙ, παρ. 13, που προβλέπει 
την ίδρυση και λειτουργία Κέντρων Περιβαλλοντικής Εκ¬ 
παίδευσης (ΚΠΕ) 

2. Τη Γ2/1242/8-3-93 Υ,Α. (ΦΕΚ 175/τ.Β’/19-3-93) που α¬ 
φορά στην ίδρυση και λειτουργία Κ.Π.Ε (εδάφια!, II.III.IV, 
παραγρ. 2,νΐΙΙ). 

3. Τη κοινή Ευρωπαϊκή πολιτική στον τομέα της Περι¬ 
βαλλοντικής Εκπαίδευσης όπως εκφράζεται μέσα από το 
ψήφισμα των Υπουργών Παιδείας της Ευρωπαϊκής Ενω¬ 
σης (24-5-88). 

4. Το Κοινοτικό Πρόγραμμα Πολιτικής και Δράσης γιατο 
Περιβάλλον και τη Σταθερή Ανάπτυξη (ψήφισμα Συμβου¬ 
λίου Ευρωπαϊκών Κοινοτήτων και των Αντιπροσώπων των 
Κρατών - μελών (1-2-93) στο οποίο εντάσσεται η ενημέ¬ 
ρωση και εκπαίδευση του κοινού στην πολιτική και τη 
στρατηγική για το περιβάλλον και την ανάπτυξη καθώς 
και τις συστάσεις - οδηγίες που προέκυψαν κατά το θερι¬ 
νό Πανεπιστήμιο της Τουλούζης για την Περιβαλλοντική 
Εκπαίδευση και απευθύνονται στις κυβερνήσειςτων Κρα¬ 
τών- μελώντης Ευρωπαϊκής Ένωσης. 

5. Την ανάγκη σύνδεσης της τυπικής (σχολικής) με την 
άτυπη εκπαίδευση και της διαμόρφωσης κατάλληλων πει¬ 
ραματικών εκπαιδευτικών προγραμμάτων για να επιτευ¬ 
χθούν κοινές δράσεις γιατο περιβάλλον σε τοπικό επίπε¬ 
δο, στην κατεύθυνση της αειφορικής ανάπτυξης. 

6. Την ολοένα αυξανόμενη συμμετοχή μαθητών και εκ¬ 
παιδευτικών στα προγράμματα που εκπονούντο ΚΠΕ και 
την αδυναμία των υπαρχόντων ΚΠΕ να καλύψουν τις ανά¬ 
γκες όλου του μαθητικού πληθυσμού της χώρας. 

7. Το ζωηρό ενδιαφέρον των τοπικών κοινωνιών της Στυ- 
λίδας και Υπάτης και της κοινότητας των Κ. Πσρροΐων για 
την ίδρυση Κέντρου Περιβαλλοντικής Εκπαίδευσης στην 

περιοχή τους καθώς και την διαβεβαίωσή τους για ου¬ 
σιαστική ηθική και οικονομική στήριξη των ΚΠΕ 

8. Την δυνατότητα αξιοποίησης των χώρων της Μαθητι¬ 
κής Εστίας Κ. Πορροΐων και των προσφερόμενων Δημοτι¬ 
κών κτιρίων στη Στυλίδα και Υπάτη. 

9. Τη δυνατότητα υποστήριξης του νέου ΚΠΕ από κον¬ 
δύλια του 2ου Κοινοτικού Στήριξης. 

10. Την παράγραφο (γ) του άρθ. 3 του Ν.2362/95 περί 
«Δημοσίου Λογιστικού, ελέγχου Δαπανών». 

11. Την αριθ 1107147/1239/006/4-10-96 (ΦΕΚ 922/τ 
Β’/96) απόφαση του Πρωθυπουργού και του Υπ. Οικονο¬ 
μικών «Ανάθεση αρμοδιοτήτων Υπ. Οικονομικών στους Υ¬ 
φυπουργούς Οικονομικών». 

12. Το άρθρο 1 του Ν.2469/97 και το γεγονός ότι απάτην 
απόφαση αυτή προκαλείται δαπάνη για το παρόν έτος 
1998 εξήντα πέντε εκατομμυρίων (65.000.000) δρχ, η ο¬ 
ποία προβλέπεται να καλυφθεί από το Β ΚΠΣ,ενώ προκα- 
λείται δαπάνη τετρακοσίων είκοσι πέντε (425,000.000) ε¬ 
κατομμυρίων δραχμών περίπου. για τα πέντε επόμενα οι¬ 
κονομικά έτη. 

13. Το γεγονός ότι, μέχριτοέτος 1999 οι δαπάνες θα κα¬ 
λυφθούν κατά τα προβλεπόμενα από το 2ο ΚΠΣ, στο ο¬ 
ποίο έχουν ενταχθεί, ύψους περίπου εκατόν εβδομήντα 
εκατομμυρίων (170.000.000) δραχμών, ενώ για τα έτη 
2000 -2003 οι δαπάνες θα καλυφθούν από πόρους που 
προβλέπανται στο κεφ. 3 της παρούσης και πιστώσεις 
που θα εγγραφούν στον Τακτικό Προϋπολογισμό και 
στον προϋπολογισμό των Δημοσίων Επενδύσεων, ύψους 
περίπου τριακοσίων είκοσι (320.000.000) εκατομμυρίων 
δραχμών, Αποφασίζουμε: 

Την Ιδρυση και Λειτουργία Κέντρου Περιβαλλοντικής 
Εκπαίδευσης (ΚΠΕ) στις περιοχές: 

α) Κ. Πορρόιωντου Νομού Σερρών (κτίριο Μαθητικής Ε¬ 
στίας του ΕΙΝ), 

β) Στυλίδας - Υπάτης (δημοτικά κτίρια), με έδρα τη Στυ¬ 
λίδα. 

1. ΣΤΟΧΟΙ ΤΩΝ ΚΠΕ 
Τα νέα ΚΠΕ στοχεύει στην: 

Α) Ευαισθητοποίηση των νέων σε θέματα περιβαλλοντι¬ 
κής προβληματικής ώστε να αναπτυχθούν οι υπεύθυνες 
στάσεις και συμμετοχικές συμπεριφορές που θα συμβάλ¬ 
λουν στην προστασία της οικολογικής ισορροπίας και της 
ποιότητας της ζωής στην κατεύθυνση της αειφόρου ανά¬ 
πτυξης. 

Β) Υλοποίηση προγραμμάτων ΠΕ διάρκειας 1 (μίας)έως 
6 (έξι) ημερών για τα σχολεία Α/θμιας και Β/θμιας Εκπαί¬ 
δευσης που τα επισκέπτονται αλλά και προγραμμάτων ά¬ 
τυπης εξωσχολικής περιβαλλοντικής εκπαίδευσης. 

Γ) Στήριξη των προγραμμάτων Π Ετών σχολείων των πε¬ 
ριοχών ευθύνης τους σε συνεργασία με τους Υπεύθυ¬ 
νους ΠΕ των αντίστοιχων Δ/νσεων Α/θμιας και Β/θμιας 
Εκ/σης. 

Δ) Παραγωγή εκπαιδευτικού και ενημερωτικού υλικού 
(έντυπου, οπτικοακουστικού κ.ά.) καθώς και πιλοτικών 
προγραμμάτων-οδηγών για τα σχολεία των περιοχών ευ¬ 
θύνης τους. 

Ε) Σύνδεση με επιστημονικά ιδρύματα σε τοπικό, εθνι¬ 
κό και διεθνές επίπεδο με ταυτόχρονη λειτουργία τράπε¬ 
ζας πληροφοριών με σκοπό την επιστημονική ενημέρω¬ 
ση, έρευνα και τεκμηρίωση αλλά και τη συνεργασία για 
την παραγωγή εκπαιδευτικών προγραμμάτων. 

ΣΤ) Οργάνωση και πραγματοποίηση επιμορφωτικών 
συναντήσεων εκπαιδευτικών και κατάρτισης ενηλίκων 


στην ΠΕ ή και σε συνεργασία με άλλους κυβερνητικούς 
και μη κυβερνητικούς φορείς. Η επιμορφωτική δραστη¬ 
ριότητα και άλλες δράσεις των ΚΠΕ μπορούν να γίνονται 
και σε συνεργασία με κυβερνητικούς και μη κυβερνητι¬ 
κούς φορείς εφόσον αυτή συμβάλλει στους στόχους των 
ΚΠΕ. 

Ζ) Προώθηση της έρευνας στο χώρο της ΠΕ. 

Βασικές κατευθύνσεις σχετικά με τους παιδαγωγικούς 
και ερευνητικούς στόχους του νέου ΚΠΕ δίνονται από τη 
Δ/νση Σπουδών Δ/θμιας Εκ/σης του ΥΠΕΠΘ. 

2. ΓΙΑ ΤΗΝ ΥΛΟΠΟΙΗΣΗ ΤΩΝ ΣΤΟΧΩΝ ΤΩΝ ΚΠΕ ΑΠΑΙ¬ 
ΤΟΥΝΤΑΙ: 

Α. Υποδομή - Εξοπλισμός 

Το ΚΠΕ Κ. Πορροΐων χαρακτηρίζεται ως περιφερειακό 
και πρέπει να διαθέτει: 

- Αίθουσες πολλαπλών χρήσεων, διδασκαλίας, εργα¬ 
στηρίων, ηλεκτρονικών υπολογιστών, αναγνωστηρίου, 
βιβλιοθήκης, προβολών, διοικητικής υποστήριξης, απο¬ 
θήκευσης υλικών, ειδικών χρήσεων κ.α 

- Εξοπλισμό (εργαστηριακό, οπτικοακουστικό, ηλε¬ 
κτρονικό, τηλεπικοινωνιακό, εξάρτηση έρευνας πεδίου, 
ειδικές κατασκευές, επίπλωση, μέσα μεταφοράς κ.α.) 
που να καλύπτει τις ανάγκες υλοποίησης των στόχων του 
ΚΠΕ 

- Μαγειρείο, εστιατόριο και ξενώνα φιλοξενίας 40-50 α- 
τόμοτν 

Το ΚΠΕ Στυλίδας - Υπάτης χαρακτηρίζεται Αστικό και 
πρέπει να διαθέτει: 

- Αίθουσες πολλαπλών χρήσεων, διδασκαλίας, εργα¬ 
στηρίων, ηλεκτρονικών υπολογιστών, αναγνωστηρίου, 
βιβλιοθήκης, προβολών, διοικητικής υποστήριξης, απο¬ 
θήκευσης υλικών , ειδικών χρήσεων κ.α 

- Εξοπλισμό (εργαστηριακό, οπτικοακουστικό, ηλε¬ 
κτρονικό, τηλεπικοινωνιακό, εξάρτηση έρευνας πεδίου, 
ειδικές κατασκευές, επίπλωση, μέσα μεταφοράς κ.α.) 

Β, Εκπαιδευτικό προσωπικό 

Το εκπαιδευτικό έργο του ΚΠΕ στηρίζουν πέντε (5) ως 
επτά (7) εκ/κοί, από την Α/θμια και την Β/θμια εκπαίδευση 
(όλων των ειδικοτήτων), οι οποίοι και απαρτίζουν την παι¬ 
δαγωγική ομάδα του ΚΠΕ. Οι εκπαιδευτικοί επιλέγονται 
κατά προτεραιότητα από τη Δ/νση στην οποία ανήκει και 
το ΚΠΕ και από τις γειτονικές Διευθύνσεις σε περίπτωση 
που δεν καλυφθούν οι θέσεις. Οι εκ/κοί αποσπώνται στα 
ΚΠΕ, με απόφαση του Υπουργού Εθνικής Παιδείας και 
Θρησκευμάτων, για τρία (3) χρόνια, με δυνατότητα ανα- 
νέωσηςτηςαπόσπασήςτους και λαμβάνουν τα μόριατων 
σχολείων της περιοχής του ΚΠΕ. 

Την ευθύνη για την διαδικασία των αποσπάσεων έχει ή 
Δ/νση Σπουδών ΔΕ στην οποία υποβάλλουν αιτήσεις οι 
ενδιαφερόμενοι ύστερα από σχετική πρόσκληση ενδια¬ 
φέροντος. 

Κριτήρια επιλογής των εκπαιδευτικών είναι: 

- οι βασικές και μεταπτυχιακές σπουδές κύρια σε σχέ¬ 
ση με την ΠΕ, 

- η επιμόρφωση στο εσωτερικό και το εξωτερικό στην 
ΠΕ {ΠΕΚ, ΚΠΕ, Σεμινάρια, Συνέδρια, Συμπόσια κ.α.), 

- η υλοποίηση προγραμμάτων ΠΕ στα σχολεία, 

- η επιμορφωτική δραστηριότητα στην ΠΕ, 

- η προϋπηρεσία σε ΚΠΕ ή σε θέση Υπευθύνου ΠΕ, 

-η συγγραφική δραστηριότητα στη ΠΕ (βοηθήματα, πα¬ 
ραγωγή διδακτικού υλικού, δημοσιεύσεις, κ.ά.), 

-η οργάνωση ή συμμετοχή σε ομάδες εργασίας, πιλοτι¬ 
κά προγράμματα, δίκτυα κ.ά. 

- η διεθνής εμπειρία σε θέματα οργάνωσης και λειτουρ¬ 
γίας ΚΠΕ, 

- η γνώση ξένων γλωσσών και νέων τεχνολογιών 

- ο χρόνος υπηρεσίας 

Εργο της Παιδαγωγικής Ομάδας είναι να: 

- σχεδιάζει, εκπονεί και συντονίζει προγράμματα Περι¬ 
βαλλοντικής Εκπαίδευσης (ΠΕ) για τους μαθητές και εκ¬ 
παιδευτικούς που επισκέπτονται το ΚΠΕ 

- υποστηρίζει την υλοποίηση προγραμμάτων ΠΕ στα 
σχολεία, την οργάνωση δικτύων και συνεργασιών και πα¬ 
ράγει εκπαιδευτικό υλικό για χρήση από τα σχολεία, 

- εκδίδει έντυπο υλικό σχετικό με τις δραστηριότητες 
του ΚΠΕ 

- οργανώνει και υλοποιεί επιμορφωτικές συναντήσεις 
για εκπαιδευτικούς καθώς επίσης Συνέδρια και Συμπό¬ 
σια. 

- συνεργάζεται με: 

α) εκπαιδευτικούς - συντονιστές προγραμμάτων ΠΕ της 
περιοχής ευθύνης της και διευκολύνει με κάθε τρόπο την 
υλοποίησή τους. 

β) άλλα ΚΠΕ εσωτερικού ή εξωτερικού για ανταλλαγή ε¬ 
νημέρωσης και εμπειριών αλλά και για την οργάνωση σε¬ 
μιναρίων κ.α. 

γ) υπευθύνους ΠΕ Α/θμιας και Β/θμιας της ευρύτερης 
περιοχής 

δ) κυβερνητικούς και μη κυβερνητικούς φορείς, 
Παν/μια και άλλα επιστημονικά ιδρύματα 
ε) Τοπική Αυτοδιοίκηση 
στ) ΠΕΚ, εφόσον ζητηθεί η συμβολή τους 
Υπεύθ υ νο ς για τη λειτου ργία του ΚΠ Ε ο ρίζεται ένας των 
εκπαιδευτικών της Παιδαγωγικής Ομάδας ο οποίος δια¬ 
θέτει τα περισσότερα προσόντα.Ο χρόνος προϋπηρε¬ 
σίας του Υπεύθυνου δεν μπορεί να είναι μικρότερος των 
δέκα (10) ετών. 

Τον Υπεύθυνο λειτουργίας του Κέντρου αναπληρεί όταν 
κωλύεται ή απουσιάζει ένας έκτων μελών της Παιδαγωγι¬ 
κής Ομάδας που ορίζεται ως αναπληρωτής Υπεύθυνος. 

Ο ορισμός του Υπεύθυνου και του Αναπληρωτή γίνεται 
με έκδοση σχετικής Υπουργικής Απόφασης. 

Οι βασικές κατευθύνσεις σχετικά με τους παιδαγωγι¬ 
κούς και ερευνητικούς στόχους των Κέντρων δίνονται α¬ 
πάτη Δ/νση Σπουδών Β/θμιαςτου ΥΠΕΠΘ ενώ για οποια¬ 
δήποτε λειτουργικό, διοικητικό και οικονομικό θέμα ο Υ¬ 
πεύθυνος λειτουργίας του Κέντρου αναφέρεται απ’ 
ευθείας στην αρμόδια Δ/νση Εκπ/σης της Νομαρχίας. 

Τα μέλη της παιδαγωγικής ομάδας θα λαμβάνουν ως 
μηνιαία πρόσθετη αμοιβή από το ΕΠΕΑΕΚ (Τεχνικό Δελ¬ 
τίο ΕΚΤ) το ποσό των 75.000 δρχ (μικτά) για τα έτη 1998 
και 1999. Η πρόσθετη αυτή αμοιβή δίδεται επειδή οι εκ¬ 
παιδευτικοί των ΚΠΕ προσφέρουν έργο πέραν του εκπαι¬ 
δευτικού ως επιμορφωτές, συντονιστές προγραμμάτων, 
δράσεων και δικτύων τοπικού, εθνικού και διεθνούς χα¬ 
ρακτήρα και εργάζονται γι’ αυτά πέραν του συνήθους ω¬ 
ραρίου. 

Το ΚΠΕ παραμένει κλειστό κατά τις σχολικές διακοπές 
των Χριστουγέννων και Πάσχα και από τις 16 Ιουλίου μέ¬ 
χρι τέλους Αυγούστου κάθε έτους. 

Γ. Διοικητικό και βοηθητικό προσωπικό 
Στο Κέντρο υπηρετεί διοικητικό προσωπικό για γραμ¬ 
ματειακή στήριξη, χειρισμό Η/Υ, βιβλιοθηκονομία κ.α. κα¬ 
θώς και βοηθητικό προσωπικό για φύλαξη, καθαρισμό, 
φιλοξενία κ.α. 


Το διοικητικό και βοηθητικό προσωπικό διορίζεται ή α- 
ποσπάται με ευθύνη του ΕΙΝ για το ΚΠΕ Κ. Πορροΐων, α¬ 
πό το οποίο και μισθοδοτείται ενώ για το ΚΠ Ε Στυλίδας- Υ¬ 
πάτης απάτην Νομαρχία Φθιώτιδας ή Δήμους Στυλίδας 
& Υπάτης. 

Το προσωπικό αυτό εργάζεται και κατά τις αργίες, όταν 
το απαιτεί η λειτουργία του ΚΠΕ. 

Δ. Ανάπτυξη συνεργασιών και σύνδεση του ΚΠΕ με τη 
τοπική κοινωνία 

Το ΚΠΕ συνεργάζεαι: 

1. Με την Τοπική Αυτοδιοίκηση επιδιώκοντας το συντο¬ 
νισμό της συμμετοχικής κοινωνικής δράσης όλων των εν¬ 
διαφερομένων φορέων για την αντιμετώπιση των τοπικών 
περιβαλλοντικών προβλημάτων. 

2. Με άλλους κυβερνητικούς και μη κυβερνητικούς φο¬ 
ρείς και τις παραγωγικές τάξεις των περιοχών τους για 
την ανάπτυξη προγραμμάτων ορθολογικής διαχείριση 
ςτου τοπικού περιβάλλοντος και ευαισθητοποίηση των 
πολιτών. 

3. Επιστημονικά Ιδρύματα και ΚΠΕ του εσωτερικού και 
εξωτερικού για ανταλλαγή εμπειριών, πληροφοριών, εκ¬ 
παιδευτικών προγ ραμμάτων και οργάνωσης συνεργασιών 
σε επίπεδο εκπαίδευσης και επιμόρφωσης και έρευνας. 

Για τη σύνδεση των ΚΠΕ με τηντοπική κοινωνία και την 
ενίσχυση της αποτελεσματικόττγτας των προαναφερθει- 
σών συνεργασιών, λειτουργεί Συμβουλευτική Επιτροπή 
στην οποία συμμετέχουν ο Υπεύθυνος του κάθε ΚΠΕ. ο 
Δήμαρχος (ή εκπρόσωπός του), οι Υπεύθυνοι ΠΕτου Νο¬ 
μού και από ένας εκπρόσωπος της Νομαρχίας, των επι¬ 
στημονικών ιδρυμάτων της κάθε περιοχής, των παραγω¬ 
γικών τάξεων (επιχειρηματιών και εργαζομένων), των μη 
κυβερνητικών οργανώσεων και τοπικών συλλόγων, των 
μαθητικών κοινοτήτων κ.α. 

Η Επιτροπή έχει συμβουλευτικό ρόλο και συνεδριάζει 
δύο φορές το χρόνο για τον προγραμματισμό και απο¬ 
λογισμό δραστηριοτήτων του ΚΠΕ , με πρωτοβουλία 
του Δημάρχου ή του Κοινοτάρχη, ο οποίος και προε¬ 
δρεύει των συνεδριάσεων. Σύντομη έκθεση των πρακτι¬ 
κών των συνεδριάσεων αυτών δημοσιεύεται στον τοπι¬ 
κό τύπο και κοινοποιείται στις Δ/νσεις Σπουδών του Υ¬ 
ΠΕΠΘ. 


3. ΟΙΚΟΝΟΜΙΚΑ ΤΩΝ ΚΠΕ 

Ο προϋπολογισμός των νέων ΚΠΕ μέχρι και το 2003 για 
κάθε ΚΠΕ είναι: 

α) Κ. Πορρόια Σερρών: διακόσια σαράντα εκατομύρια 
δρχ (240.000.000), εκ των οποίων τα ογδόντα εκατ. δρχ 
(80.000.000) προέρχονται από το 2ο Κοινοτικό Πλαίσιο 
Στήριξης. 

β) Στυλίδα - Υπάτη, Ν. Φθιώτιδας : διακόσια πενήντα ε- 
κατομ. δρχ (250.000.000), έκτων οποίων τα ενενήντα ε- 
κατομ. (90.000.000), προέρχονται από το 2ο Κοινοτικό 
Πλαίσιο Στήριξης. 


Η κατ' έτος προκαλούμενη δαπάνη ανέρχεται: 


-για το έτος 1998 
-για το έτος 1999 
-για τα έτος 2000 
-για το έτος 2001 
-για το έτος 2002 
για το έτος 2003 


εξήντα πέντε εκατομ. δρχ 
εκατόν πέντε εκατομ. δρχ 
ογδόντα εκατομ. δρχ 
ογδόντα εκατομ. δρχ 
ογδόντα εκατομ. δρχ 
ογδόντα εκεπομ. δρχ 


(65.000.000) 

(105.000.000) 

(80.000.000) 

(80.000.000) 

(80.000.000) 

(80.000.000) 


ΣΥΝ ΟΛΟ τετρακοσίων ενενήντα εκατομ. δρχ (490.000.000) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Οι πόροι των νέων ΚΠΕ προέρχονται κύρια από: 

- Επιχορηγήσεις της Τοπικής Αυτοδιοίκησης και Νο¬ 
μαρχιακής Αυτοδιοίκησης. 

- Πιστώσεις του Τακτικού Προϋπολογισμού και του 
Προγράμματος Δημοσίων Επενδύσεων που θα εγγράφο- 
νται στον προϋπολογισμό των οικείων Νομαρχιώνήτου Ε¬ 
θνικού Ιδρύματος Νεότητας. 

- Προγράμματα χρηματοδοτούμενα από την Ευρωπαϊ¬ 
κή Ενωση, την ΙΙΝΕ3ΘΟ και άλλους διεθνείς οργανισμούς 
ή φορείς. 

- Εθνικά προγράμματα σε συνεργασία και με άλλους δη¬ 
μόσιους φορείς. 

- Συνέδρια, προγράμματα κατάρτισης, μελέτες, έρευ¬ 
νες, εκδόσεις, ξεναγήσεις, αικοτουρισμό και άλλες συνα¬ 
φείς ανταποδοτικές δραστηριότητες. 

- Δωρεές, εισφορές, χορηγίες φυσικών ή νομικών προ¬ 
σώπων εσωτερικού και εξωτερικού κ. 

Για το χρονικό διάστημα που ισχύει η χρηματοδότηση 
από το 2ο Κοινοτικό Πλαίσιο Στήριξης, καλύπτονται δα¬ 
πάνες επισκευών, εξοπλισμού καθώς και λειτουργικές. 

Ηπαρούσα να δημοσιευτεί στην Εφημερίδατης Κυβερ- 
νήσεως. 

Αθήνα, 24 Μαρτίου 1998 

οι ΥΠΟΥΡΓΟΙ 

ΥΦΥΠ ΟΙΚΟΝΟΜΙΚΩΝ ΕΘΝ. ΠΑΙΛΡΙΑΓ Κ ΘΡΗΣΚΕΥΜΑΤΩΝ 

ΝΙΚ. ΧΡΙΣΤΟΔΟΥΛΑΚΗΣ ΓΕΡ. ΑΡΣΕΝΗΣ 

-φ- 

Αριθμ. Α1α/8729/97 (2) 

Εγκατάσταση και λειτουργία Πανεπιστημιακών Κλινικών 
και Εργαστηρίων στο Περιφερειακό Πανεπιστημιακό 
Νοσοκομείο Λάρισας. 

01 ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 
ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τιςδιατάξειςτου άρθρου 13παρ. 1 του Ν. 1397/83 «Ε¬ 
θνικό Σύστημα Υγείας» (ΦΕΚ 143/Α/83). 

2. Τις διατάξεις του Π.Δ/τος 411/95 (ΦΕΚ231/Α/95). 

3. Τις διατάξεις του Π.Δ/τος 428/93 {ΦΕΚ 181/Α/93) «Ί¬ 
δρυση Κλινικών και Εργαστηρίων στο Τμήμα Ιατρικής του 
Πανεπιστημίου Θεσσαλίας και καθορισμός του Εσωτερι¬ 
κού κανονισμού τους». 

4. Την αριθμ. 8 Απόφαση της 125ης Ολομ./96 του 
ΚΕ.Σ.Υ. «Εγκατάσταση Πανεπιστημιακών Κλινικών στο 
Π.Π.Γ.Ν. Λάρισας». 

5. Την Απόφαση του τμήματος Ιατρικής της Σχολής Επι¬ 
στημών Υγείας του Πανεπιστημίου Θεσσαλίας, 

6. Την αριθμ. 2/96 Απόφαση του Διοικητικού Συμβουλί¬ 
ου του Π.Π.Γ.Ν. Λάρισας. 

7. Τις διατάξεις της παρ. Ι,του άρθρου 2 του Ν. 2469/97 
(ΦΕΚ38/Α/1997) και το γεγονός ότι η δαπάνη που θα προ¬ 
κόψει από τη σταδιακή λειτουργία των Πανεπιστημιακών 
Κλινικών θα καλύπτεται από τις πιστώσεις του προϋπολο- 
γισμού του Νοσοκομείου και συγκεκριμένα από τα έσοδα 
από νοσήλια. 

8. Την αριθμ. ΔΥ3α/οικ. 878/97 (ΦΕΚ 924/Β/96) Απόφα¬ 
ση περί ανάθεσης αρμοδιοτήτων στους Υφυπουργούς Υ¬ 
γείας & Πρόνοιας. 

9. Το αριθμ. Β1/554/96 έγγραφο του Υπουργείου Εθνι¬ 
κής Παιδείας και Θρησκευμάτων. 


10. Το Π.Δ/γμα 87/86 «ΦΕΚ 32/Α/86», αποφασίζουμε: 

1. Εγκαθίσταται και λειτουργούν, σε πρώτη φάση, στο 
Περ. Παν, Γεν. Νοσ. Λάρισας, οι παρακάτω κλινικές και 
εργαστήρια, που έχουν ιδρυθεί με το αριθμ. 428/93 
Π.Δ/γμα τμήμα Ιατρικής του Πανεπιστημίου Θεσσαλίας. 

Α. ΣΤΟ ΠΑΘΟΛΟΓΙΚΟ ΤΟΜΕΑ 

1. Παθολογική Κλινική, με την ειδική μονάδα της Γα 
στρεντερολογίας. 

2. Καρδιολογική Κλινική. 

3. Πνευματολογική Κλινική. 

4. Νευρολογική Κλινική. 

5. Παιδιατρική Κλινική. 

6. Δερματολογική Κλινική. 

Συνολική δύναμη Παθολογικού Τομέα 220 κλίνες. 

Β. ΣΤΟ ΧΕΙΡΟΥΡΓΙΚΟ ΤΟΜΕΑ 

1. Χειρουργική Κλινική 

2. Θωρακοχειρουργική Κλινική. 

3. Ουρολογική Κλινική. 

4. Οφθαλμολογική Κλινική. 

5. Μαιευτική και Γυναικολογική Κλινική. 

6. Ορθοπεδική Κλινική. 

7. Νευροχειρουργική Κλινική. 

8. Ωτορινολαρυγγολογική Κλινική. 

Συνολική δύναμη Χειρουργικό Τομέα 250 κλίνες. 

Γ. ΣΤΟ ΨΥΧΙΑΤΡΙΚΟ ΤΟΜΕΑ 

1. Ψυχιατρική Κλινική. 

Συνολική δύναμη Ψυχιατρικού Τομέα 30 κλίνες. 

Δ. ΣΤΟΝ ΕΡΓΑΣΤΗΡΙΑΚΟ ΤΟΜΕΑ 

1. Εργαστήριο Ακτινοδιαγνωστικής 

2. Εργαστήριο Μικροβιολογίας 

3. Εργαστήριο Παθολογικής Ανατομικής 

4. Εργαστήριο Κλινικής Χημείας 

2. Η δύναμη κάθε Πανεπιστημιακής Κλινικής δεν μπορεί 
να υπερβαίνει τις σαράντα πέντε (45) κλίνες, 

3. Σε κάθε Πανεπιστημιακή Κλινική και Εργαστήριο λει¬ 
τουργεί αντίστοιχο τακτικό εξωτερικό ιατρείο. 

4. Το Διδακτικό Ερευνητικό Προσωπικό που υπηρετεί 
στις παραπάνω Πανεπιστημιακές Κλινικές και Εργαστή¬ 
ρια, υποχρεούται: 

α) Σε υπηρεσία και στα τακτικά εξωτερικά ιατρεία, που 
οι ημέρες και ώρες λειτουργίας τους καθορίζονται με α¬ 
πόφαση του Δ.Σ. του νοσοκομείου, ύστερα από γνώμη 
της Επιστημονικής Επιτροπής αυτού, και 
β) Σε εφημερία για την αντιμετώπιση εκτάκτων περι¬ 
στατικών και παροχής περίθαλψης, σύμφωνα με όσα ι¬ 
σχύουν κάθε φορά για την εφημερία του Νοσοκομεί¬ 
ου. 

5. Το προσωπικό που υπηρετεί στις Πανεπιστημιακές 
Κλινικές, Εργαστήρια και ειδικές μονάδες που εγκαθί¬ 
στανται και λειτουργούν στο Νοσοκομείο, συνεργάζε¬ 
ται μετά αντίστοιχα τμήματα της Ιατρικής Υπηρεσίας ό¬ 
λων των Νοσηλευτικών Ιδρυμάτων της Υγειονομικής 
Περιφέρειας για την ανάπτυξη και αναβάθμιση του επι¬ 
πέδου παροχής υπηρεσιών υγείας, στο πλαίσιο της νο¬ 
σηλευτικής, επιστημονικής και λειτουργικής διασύνδε¬ 
σής τους. 

6. Η λειτουργία των ως άνω κλινικών και εργαστηρίων 
γίνεται σταδιακά με αποφάσεις του Δ.Σ. του νοσοκομείου 
στο πλαίσιο των κατευθύνσεων του Υπουργείου Υγείας & 
Πρόνοιας. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Μαρτίου 1998 

ΟΙ ΥΠΟΥΡΓΟΙ 

ΕΘΝ. ΠΑΙΔΕΙΑΣ «, ΘΡΗΣΚΕΥΜΑ ΓΟΝ ΥΦΥΠ ΥΓΕΙΑΣ & ΠΡΟΝΟΙΑΣ 

ΓΕΡ. ΑΡΣΕΝΗΣ ΕΜΜ. ΣΚΟΥΛΑΚΗΣ 

- ♦- 

Αριθμ. 8998 (3) 

Τροποποίηση της 5132/21.2.90 απόφασης της Νομαρ¬ 
χίας Ανατολικής Αττικής. 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1) Την 5132/90 απόφαση της Νομαρχίας Ανατολικής 
Αττικής που δημοσιεύθηκε στο ΦΕΚ 164/1992 τ.Β' και α¬ 
φορά τη σύσταση σο Δήμο Νέας Ιωνίας ίδιου Ν.Π. με το ό¬ 
νομα -Σχολική Επιτροπή Δημοτικού Σχολείου Παλιννο- 
στούντων Ελληνοπαίδων Αλσούπολης» 

2) Την 407/97 απόφαση του Δημοτικού Συμβουλίου του 
Δήμου Νέας Ιωνίας, αποφασίζουμε: 

Τροποποιούμε το άρθρο 1 της 5132/21.2,90 απόφασης 
της Νομαρχίας Α\/ατολικής Αττικής ως εξής: 

Συστήνουμε στο Δήμο Νέας Ιωνίας του Νομού Αττικής 
ίδιο Νομικό Πρόσωπο με το όνομα «Δημοτικό Σχολείο Δια- 
πολιτισμικής Εκπαίδευσης». 

Κατά τα λοιπά ισχύει ως έχει η 5132/21.2.90 απόφαση 
της Νομαρχίας Ανατολικής Αττικής. 

Κάλυψη δαπάνης 

Από τις διατάξεις αυτής της απόφασης δενπροκαλείται 
δαπάνη σε βάρος του προϋπολογισμού του Δήμου Νέας 
Ιωνίας. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 4 Μαρτίου 1998 
Με εντολή Γεν. Γραμ. Περιφέρειας 
Η Διευθύντρια 

ΕΜΜΑΝΟΥΕΛΑ ΠΑΝΑΓΙΩΤΟΥ 
-♦- 

Αριθμ, 3323 (4) 

Κατάργηση Νομικού προσώπου με την επωνυμία «Κοινο¬ 
τική Σχολική Επιτροπή 1ου και 2ου Δημοτικού Σχολεί¬ 
ου και 1ου Νηπιαγωγείου» Αγριάς. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 
Έχοντας υπόψη: 

1. Τις διατάξεις: 

α) Τωνπαρ. 8 - 15του άρθρ.δτου Ν. 1894/1990 
β) Του άρθρ. 203 του Π.Δ. 410/95 (Δημ. και Κοιν, Κώδι¬ 
κας). 

2. Τις διατάξεις του Ν. 2503/97 (περί διοίκησης, οργά¬ 
νωσης, στελέχωσης της Περιφέρειας, ρύθμιση θεμάτων 
γιατηνΤοπ. Αυτ/ση κ.α. διατάξεις). 

3. Την αριθ. 16/98 απόφαση του Κ.Σ. Αγριάς, αποφασί¬ 
ζουμε: 

Καταργούμε το Νομικό Πρόσωπο με την επωνυμία «Κοι¬ 
νοτική Σχολική Επιτροπή 1 ου και 2ου Δημοτικού Σχολείου 
και 1ου Νηπιαγωγείου» που είχε συσταθεί στην Κοινότη- 
ταΑγριάς Νομού Μαγνησίας με την αριθ. 9258/20.5.1991 
απόφαση του Νομάρχη Μαγνησίας. 

Από την παρούσα απόφαση δενπροκαλείται δαπάνη εις 
βάρος του προϋπολογισμού της Κοινότητας. 


Η παρούσα απόφαση να δημοσιευθεί στην Εφημερίδα 
της Κυβερνήσεως. 

Βόλος, 5 Μαρτίου 1998 
Με εντολή Γεν. Γ ραμ. Περιφέρειας 
Ο Διευθυντής 
ΑΘΑΝ. ΓΚΑΡΑΓΚΑΝΗΣ 

- ♦- 

Αριθμ. 3325 (5) 

Σύσταση Νομικού Προσώπου Δημοσίου Δικαίου με την ε¬ 
πωνυμία «ΚΟΙΝΟΤΙΚΗ ΧΟΡΩΔΙΑ» Κοιν. Αγριάς. 

Ο ΓΕΝΙΚΟΣ ΓΡΑΜ. ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 203 του Π.Δ/τος 410/95 
{Δημοτικός και Κοινοτικός Κώδικας) 

2. Τις διατάξεις του Ν. 2503/97 (περί διοίκησης, οργά¬ 
νωσης, στελέχωσης της Περιφέρειας, ρύθμιση θεμάτων 
για την Τοπική Αυτ/ση και άλλες διατάξεις). 

3. Την αριθ. 187/97 απόφαση του Κοιν. Συμβουλίου Α¬ 
γριός, αποφασίζουμε: 

1. Συστήνεται στην Κοινότητα Αγριάς ίδιο νομικό πρό¬ 
σωπο δημοσίου δικαίου με την επωνυμία «ΚΟΙΝΟΤΙΚΗ 
ΧΟΡΩΔΙΑ ΑΓΡΙΑΣ». 

2. Έδρα του Ν.Π.Δ,Δ, είναι η Κοινότητα Αγριάς. 

3. Σκοπός της Κοινοτικής Χορωδίας είναι: 

Η παρέμβαση της στην προώθηση της όλης πολιτιστι¬ 
κής ζωής της Αγριάς πάνω σε μία βάση που θα προωθού¬ 
σε τη γνωριμία μεταξύ των κατοίκων των Ελληνικών πόλε¬ 
ων αλλά και ευρύτερα μεταξύ των διαφόρων χωρών. 

Η συντονιστική αυτή παρέμβαση δεν αντιπαρατίθεται 
στην αυτόνομη δράση των πολιτιστικών και καλλιτεχνικών 
σωματείωντης πόλης, αντίθετα επιζητεί την πολυμορφία, 
την διατήρηση των επιμέρους πολιτιστικών φορέων, τον 
πολλαπλασιασμό και την γεωγραφική προώθησή τους 
στις συνοικίες της πόλης. 

4. Οι παραπάνω σκοποί της Κοινοτικής Χορωδίας θα 
πραγματοποιηθούν: 

α) Μετη διοργάνωση και πραγματοποίηση εκδηλώσεων 
και κυρίως συναυλιών ή άλλων μουσικών εκδηλώσεων, 
εμφανίσεων κλπ. 

Το Νομικό Πρόσωπο επίσης μπορεί να διοργανώνει ετή¬ 
σιες ή περιοδικές φεστιβαλικές εκδηλώσεις. Οι εκδηλώ¬ 
σεις που διοργανώνονται στην έδρα του Νομικού Προσώ- 
πουπου μπορούν να μεταφέρονται και σε άλλες πόλεις. Για 
τηνπραγματοποΐησητωνσκοπώντουτο Νομικό Πρόσωπο 
μπορεί να συνεργάζεται μιε παρόμοιους οργανισμούς, επι¬ 
χειρήσεις ή γραφεία της Ελλάδας ή του Εξωτερικού. 

β) Με τη λειτουργία επιμέρους τμημάτων, όπως βυζα¬ 
ντινό κλπ. 

5. α) Με απόφαση του Δ.Σ., εκδίδεται με απόφαση του 
κοινοτικού συμβουλίου, εγκρίνεται από τον Δ/ντή της 
Δ/νσης Τοπ. Αυτ/σης και Δ./νσης Μαγνησίας και δημοσι¬ 
εύεται στην Εφημερίδα της Κυβερνήσεως. καθορίζονται 
η οργανική σύνθεση και οι αρμοδιότητες της υπηρεσίας 
του Νομικού προσώπου, ο αριθμός, η κατανομή και η δια- 
βάθμιση των θέσεων του προσωπικού. 

β) Η πρόσληψη, η απόλυση, ο πειθαρχικό έλεγχος κλπ 
του προσωπικού θα γίνεται σύμφωνα με τις εκάστατε ι- 
σχύουσες διατάξεις για τα Ν.Π.Δ,Δ. 

γ) Με απόφαση του Δ.Σ. μπορούν να προσλαμβάνονται 
κατά περιπτώσεις ειδικοί συνεργάτες, με σύμβαση ορι¬ 
σμένου χρόνου. 

6. Η λειτουργία του νομικού προσώπου ρυθμίζεται με 
κανονισμό που συντάσσεται από το Δ.Σ., εκδίδεται με α¬ 
πόφαση του κοινοτικού συμβουλίου και δημοσιεύεται 
στην Εφημερίδα της Κυβερνήσεως. 

7. Η διαχείρηση του νομικού προσώπου ενεργείται με ί¬ 
διον προϋπολογισμό εσόδων - εξόδων σύμφωνα με τις ι- 
σχύουσες διατάξεις για τα Ν.Π.Δ.Δ. 

8. Η στέγαση και η λειτουργία του νομικού προσώπου 
θα γίνεται στα κτίρια και τους χώρους της Κοινότητας. 

9. Πόροι του νομικού προσώπου είναι: 

α) Οι εισπράξεις των εισητηρίων. 

β) Οι πόσης φύσεως επιχορηγήσεις. 

γ) Οι δωρεές, κληρονομιές, κληροδοσίες. 

δ) Οι πρόσοδοι της κινητής και ακίνητης περιουσίας. 

10. Με απόφαση του Δ.Σ. το νομικό πρόσωπο θα συμ¬ 
βάλλεται με χορωδιακά συγκροτήματα για τακτικά χρονι¬ 
κά διαστήματα ή για ορισμένο αριθμό εμφανίσεων, που 
θα δίνουν συναυλίες στα κοινοτικά θέατρα ή στους διατι¬ 
θέμενους από την Κοινότητα κοινόχρηστους χώρους αυ¬ 
τού ή σε άλλες πόλεις, με καταβολή δικαιώματος εισόδου 
(εισητήρια) από το κοινό. 

11. Με την απόφαση αυτή προκαλείται δαπάνη σε βά¬ 
ρος του πρ/σμού της Κοινότητας ύψους 2.000.000 δρχ. 
για κάθε έτος. Γ ία τη δαπάνη αυτή θα εγγράφεται σχετική 
πίστωση στον πρ/σμό της Κοινότητας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 5 Μαρτίου 1998 
Με εντολή Γεν. Γραμ. Περιφέρειας 
Ο Διευθυντής 
ΑΘΑΝ. ΓΚΑΡΑΓΚΑΝΗΣ 

-»- . 

Αριθμ. Τ.Τ. 3323 (6) 

Κατάργηση Νομικού προσώπου με την επωνυμία «Κοινο¬ 
τική Σχολική Επιτροπή 2ου Νηπιαγωγείου» Αγριός. 

Ο ΓΕΝίΚΟΣ ΓΡΑΜ. ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις: 

α) Τωνπαρ. 8 - 15του αρθρ. 5του Ν. 1894/1990 

β) Του αρθρ. 203 του Π.Δ. 410/95 (Δημ. και Κοιν. Κώδι¬ 
κας) 

2. Τις διατάξεις του Ν. 2503/97 (περί διοίκησης, οργά¬ 
νωσης, στελέχωσης της Περιφέρειας, ρύθμιση θεμάτων 
γιατηνΤοπ. Αυτ/ση κ.α. διατάξεις). 

3. Τηναριθ. 16/98 απόφαση του Κ.Σ. Αγριάς. 

4. Το γεγονός της μεταστέγασης του 2ου Νηπιαγωγεί¬ 
ου Αγριάς στο νέο διδακτήριο του Δημοτικού Σχολείου, α¬ 
ποφασίζουμε: 

Καταργούμε το Νομικό Πρόσωπο με την επωνυμία «Κοι¬ 
νοτική Σχολική Επιτροπή 2ου Νηπιαγωγείου» που είχε συ- 
σταθεί στην Κοινότητα Αγριάς Νομού Μαγνησίας με την 
αριθ. 9260/20.5.1991 απόφαση του Νομάρχη Μαγνησίας. 

Από την παρούσα απόφαση δεν προκαλείται δαπάνη εις 
βάρος του προϋπολογισμού της Κοινότητας, 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Βόλος, 5 Μαρτίου 1998 
Με εντολή Γ εν. Γ ραμ. Περιφέρειας 
Ο Διευθυντής 
ΑΘΑΝ. ΓΚΑΡΑΓΚΑΝΗΣ 


Αριθμ. 3738 (7) 

Σύσταση Νομικού Προσώπου με την επωνυμία «Κοινοτική 
Σχολική Επιτροπή Σχολείων Πρωτοβάθμιας Εκπαίδευ¬ 
σης Αγριάς». 

Ο ΓΕΝΙΚΟΣ ΓΡΑΜ. ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις: 

α. Τωνπαρ. 8 -15του άρθρ, 5του Ν. 1894/1990 
β. Του αρθρ. 203 του Π.Δ. 410/95 «Δημοτικός και Κοινο¬ 
τικός Κώδικας» 

2. Τις διατάξεις του Ν. 2503/97 (περί διοίκησης, οργά- 
νωσης,στελέχωσης της Περιφέρειας, ρύθμιση θεμάτων 
για την Τοπική Αυτ/ση κ.α. διατάξεις) 

3. Τις αριθμ. 3323 και Τ.Τ. 3323/98 αποφάσεις του Γεν. 
Γραμματέα Περιφ. Θεσσαλίας για κατάργηση των Νομι¬ 
κών προσώπων: α) Κοινοτική Σχολική Επιτροπή 1ου και 
2ου Δημοτ. Σχολείου και 1ου Νηπιαγωγείου Αγριάς και β) 
«Κοινοτική Σχολική Επιτροπή 2ου Νηπιαγωγείου Αγριάς». 

4. Την αριθ. 16/98 απόφαση του Κ.Σ. Αγριάς, αποφασί¬ 
ζουμε: 

1. Συνιστάται στην Κοινότητα Αγριάς Νομού Μαγνησίας 
ίδιο νομικό πρόσωπο με την επωνυμία «Κοινοτιή Σχολική 
Επιτροπή Σχολείων Πρωτοβάθμιας Εκπαίδευσης Α¬ 
γριός». 

2. Σκοπός του νομικού Προσούπου είναι: 

α) Η διαχείριση των πιστώσεων που διατίθενται για τις 
λειτουργικές ανάγκες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλωσίμων 
υλικών κ.λ.π. 

β) Η εκτέλεση μικρών έργων για επισκευή και συντήρη¬ 
ση των διδακτηρίων, 

γ) Η αποκατάσταση φθορών και ζημιών των επίπλων, ε¬ 
ξοπλισμού και γενικά των διδακτηριακών εγκαταστάσε¬ 
ων. 

δ) Η φροντίδα για την εξεύρεση άλλων πόρων και εφο¬ 
διασμός των σχολικών μονάδων με έπιπλα και σκεύη με 
βιβλία για την σχολική βιβλιοθή κη και γενικά με όλα τα μέ¬ 
σα που είναι απαραίτητα για την λειτουργία τους και γε¬ 
νικότερα η λήψη μέτρων που κρίνονται αναγκαία για την 
στήριξη της διοικητικής λειτουργίας των σχολικών μονά¬ 
δων. 

3. Η θητεία των μελών του Διοικητικού Συμβουλίου ακο¬ 
λουθεί την Δημοτική Περίοδο. 

4. Η θητεία του πρώτου Διοικητικού συμβουλίου λήγει 
με την λήξη της παρούσας Κοινοτικής περιόδου. 

5. Το Διοικητικό Συμβούλιο του Νομικού Προσώπου ε¬ 
κλέγει Αντιπρόεδρο - Γραμματέα. 

6. Πόροι του Νομικού προσώπου είναι: 
α) Ετήσια επιχορήγηση της Κοινότητας 
β) Ετήσια επιχορήγηση του Κράτους 

γ) Κάθε είδους εισφορές, δωρεές, κληρονομιές, κληρο¬ 
δοσίες 

δ) Εισπράξεις από το αντίτιμο των παρεχομένων πραγ¬ 
μάτων, ή υπηρεσιών 
ε) Πρόσοδοι από την περιουσία του 
στ) Κάθε άλλη νόμιμη πρόσοδος 

7. Περιουσία του Νομικού προσώπου είναι τα κινητά 
πράγματα των σχολικών μονάδων 

8. Το Νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον Αντιπρόεδρο. 

9. Από τις διατάξεις της απόφασης αυτής προκαλείται 

δαπάνη σε βάρος του προϋπολογισμού της Κοινότητας 
δρχ. 1.000.000. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 6 Μαρτίου 1998 
Με εντολή Γεν. Γραμ. Περιφέρειας 
Ο Διευθυντής 
ΑΘΑΝ. ΓΚΑΡΑΓΚΑΝΗΣ 

-♦- 

Αριθμ. 3934 (8) 

Τροποποίηση της συστατικής πράξης της δημοτικής επι¬ 
χείρησης «Δημοτικό Ινστιτούτο Επαγγελματικής Κα¬ 
τάρτισης Βόλου» (ΔΙΕΚ) 

Ο ΓΕΝΙΚΟΣ ΓΡΑΜ. ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις των αρθ. 277 - 284 του Π.Δ. 410/95 (Δη¬ 
μοτικός και Κοινοτικός Κώδικας) 

2. Τις διατάξεις του Ν. 2503/97 {Περί διοίκησης, οργά¬ 
νωσης, στελέχωσης της Περιφέρειας, ρύθμιση θεμάτων 
για την Τοπική Αυτοδιοίκηση και άλλες διατάξεις) 

3. Την απόφαση του Νομάρχη Μαγνησίας 
24063/19.11.91 (ΦΕΚ 966/Β /25.11.91 με την οποία συ- 
στήθηκε στο Δήμο Βόλου η δημοτική Επιχείρηση με την ε¬ 
πωνυμία «Δημοτικό Ινστιτούτο Επαγγελματικής Κατάρτι¬ 
σης Βόλου» (ΔΙΕΚ) όπως αυτή τροποποιήθηκε μεταγενέ¬ 
στερα. 

Την αριθ. 68/98 απόφαση του Δημοτικού Συμβουλίου 
Βόλου, αποφασίζουμε: 

Τροποποιούμε την παρ. Γ της 24063/19.11.91 απόφα¬ 
σης του Νομάρχη Μαγνησίας (ΦΕΚ 966/Β/25.11.91) ως ε¬ 
ξής: 

Για αρχικό κεφάλαιο της επιχείρησης ο δήμος Βόλου 
διαθέτειτο ποσό των 300.000.000 εκατομμυρίων δρχ. 

Από την απόφαση αυτή προκαλείται δαπάνη ογδόντα ε¬ 
κατομμυρίων (80.000.000) δρχ. εις βάρος του Κ.Α. 212.9 
ικ του προϋπολογισμού του Δήμου Βόλου οικ. έτους 
1998. 

Η παρούσα απόφαση να δημοσιευθεί στην Εφημερίδα 
της Κυβερνήσεως 

Βόλος, 16 Μαρτίου 1998 
Με εντολή Γεν. Γραμ. Περιφέρειας 
Ο Διευθυντής 
ΑΘΑΝ.ΓΚΑΡΑΓΚΑΝΗΣ 

- 4 -- 

Αριθμ. 333 (9) 

Τροποποίηση της συστατικής πράξης της δημοτικής επι¬ 
χείρησης «Καλλιτεχνικός Οργανισμός Δήμου Βόλου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦ. ΘΕΣΣΑΛΙΑΣ 

Έχοντας υπόψη: 

1. Τις διατάξεις των άρθρων 277-284 ταυ Π.Δ. 410/95 
(Δημοτικός και Κοινοτικός Κώδικας). 

2. Τις διατάξεις του Ν. 2503/97 (Περί διοίκησης, οργά¬ 
νωσης, στελέχωσης της Περιφέρειας, ρύθμιση θεμάτων 
για την Τοπική Αυτοδιοίκηση και άλλες διατάξεις). 

3. Το Π.Δ. 638/1982 (ΦΕΚ 130/Α/14.10.82) όπωςτροπο- 
ποιήθηκε με το Π.Δ. 167/1983 (ΦΕΚ 67/Α/31.5.83) και την 


απόφαση του Υπουργού Εσωτερικών 7369/19.8.87 (ΦΕΚ 
497/Β/16.9.87) με το οποίο συστήθηκε η Δημοτική Επιχεί¬ 
ρηση «Καλλιτεχνικός Οργανισμός Δήμου Βόλου». 

4. Την αριθ. 433/97 απόφαση του Δημοτ. Συμβουλίου 
Βόλου, αποφασίζουμε: 

Τροποποιούμε το Π.Δ. 638/1982 (ΦΕΚ 130/Α/14.10.82) 
όπως αυτό τροποποιήθηκε περαιτέρω ως εξής: 

Προσθέτουμε στην συστατική πράξη την παρ. 8 η οποία 
έχει ως κατωτέρω: Ο Δήμος Βόλου διαθέτει στην επιχεί¬ 
ρηση χρηματικό ποσό 207.000.000 ως αρχικό Μετοχικό 
κεφάλαιο. 

Με την παρούσα απόφαση προκαλείται δαπάνη εις βά¬ 
ρος του προϋπολογισμού του Δήμου οικ. έτους 1997 ύ¬ 
ψους 207.000.000 και στον Κ.Α. 212.9 ικ. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Βόλος,20 Ιανουάριου 1998 

Με εντολή Γεν. Γραμμ. Περιφέρειας 
Ο Λ·’ντής 

ΑΘΑΝ. ΓΚΑΡΑΓΚΑΝΗΣ 

- 4 - 

Αριθμ. 3933 (10) 

Τ ροποποίηση της συστατικής πράξης της δημοτικής επι¬ 
χείρησης «Καλλιτεχνικός Οργανισμός Δήμου Βόλου 
(Κ.Ο.Δ.Β.)». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦ. ΘΕΣΣΑΛΙΑΣ 

Έχοντας υπόψη: 

1. Τις διατάξεις των άρθρων 277-284 του Π.Δ. 410/95 
(Δημοτικός και Κοινοτικός Κώδικας). 

2. Τις διατάξεις του Ν. 2503/97 (Περί διοίκησης, οργά¬ 
νωσης, στελέχωσης της Περιφέρειας, ρύθμιση θεμάτων 
για την Τοπική Αυτοδιοίκηση και άλλες διατάξεις). 

3. Το Π.Δ. 638/1982 (ΦΕΚ 130/Α/14.10.82) όπως τρο¬ 
ποποιήθηκε με το Π.Δ. 167/1983 (ΦΕΚ 67/Α/31.5.83) και 
την απόφαση του Υπουργού Εσωτερικών 7369/19.8.87 
(ΦΕΚ 497/Β/16.9.87) με το οποίο συστήθηκε η Δημοτική 
Επιχείρηση «Καλλιτεχνικός Οργανισμός Δήμου Βό¬ 
λου». 

4. Την αριθ. 69/98 απόφαση του Δημοτ. Συμβουλίου Βό¬ 
λου, αποφασίζουμε: 

Τροποποιούμε το Π.Δ. 638/1932 (ΦΕΚ 130/Α/14.10.82) 
όπως αυτό τροποποιήθηκε μεταγενέστερα. 

Προσθέτουμε στη συστατική πράξη του Καλλιτεχνικού 
Οργανισμού Δήμου Βόλου στο τέλος της παραγράφου 2 
τον όρο «Μετην δημιουργία και λειτουργία Ραδιοφωνικού 
και Τηλεοπτικού Σταθμού» καθώς και άλλων σύγχρονων 
μέσων μαζικής ενημέρωσης και Καλλιτεχνικής δημιουρ¬ 
γίας. 

Με την παρούσα απόφαση δεν προκαλείται δαπάνη εις 
βάρος του προϋπολογισμού του Δήμου Βόλου. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Βόλος, 16 Μαρτίου 1998 

Με εντολή Γ εν. Γ ραμμ. Περιφέρειας 
Ο Δ/ντής 

ΑΘΑΝ. ΓΚΑΡΑΓΚΑΝΗΣ 

Αριθμ.3689 (11) 

Κατάργηση Νομικού Προσώπου με την επωνυμία « Ενιαία 

Σχολική Επιτροπή Γυμνασίου - Δημοτικού Τρικερίου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦ. ΘΕΣΣΑΛΙΑΣ 

Έχοντας υπόψη: 

1. Τις διατάξεις: 

α. Των παρ. 8-15του αρθρ. 5του Ν. 1894/1990. 

β.Του αριθ. 203του Π.Δ. 410/95 (Δημ. και Κοινοτ. Κώδι¬ 
κας). 

2. Τις διατάξεις του Ν. 2503/97 (Περί διοίκησης, οργά¬ 
νωσης, στελέχωσης της Περιφέρειας, ρύθμιση θεμάτων 
για την Τοπική Αυτοδιοίκηση και άλλες διατάξεις). 

3. Την αριθ. 10/98 απόφαση του Κοιν. Συμβουλίου Τρι- 
κερίου. 

4. Το γεγονός της μεταστέγασης του Γυμνασίου στο 
νέο διδακτήριο, αποφασίζουμε: 

Καταργούμε το Νομικό Πρόσωπο με την επωνυμία «Ενι¬ 
αία Σχολική Επιτροπή Γ υμνασίου - Δημοτικού Τρικερίου» 
που είχε συοταθείστην Κοινότητα Τρικερίου με την αριθ. 
4030/24.2.92 απόφαση του Νομάρχη Μαγνησίας. 

Από την παρούσα απόφαση δεν προκαλείται δαπάνη εις 
βάρος του προϋπολογισμού της Κοινότητας. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Βόλος, 13 Μαρτίου 1998 

Με εντολή Γεν. Γραμμ. Περιφέρειας 
Ο Δ/ντής 

ΑΘΑΝ. ΓΚΑΡΑΓΚΑΝΗΣ 

— . ♦- 

Αριθμ.Τ.Τ.3689 (12) 

Σύσταση Νομικού Προσώπου με την επωνυμία «Σχολική 
Επιτροπή Γυμνασίου - Λυκείου Τρικερίου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦ. ΘΕΣΣΑΛΙΑΣ 

Έχοντας υπόψη: 

1. Τις διατάξεις: 

α. Τωνπαρ. 8-15του αρθρ. 5του Ν. 1894/1990. 

β.Του αριθ. 203 του Π.Δ. 410/95 (Δημ. και Κοινοτ. Κώδι¬ 
κας). 

2. Τις διατάξεις του Ν. 2503/97 (Περί διοίκησης, οργά¬ 
νωσης, στελέχωσης της Περιφέρειας, ρύθμιση θεμάτων 
για την Τοπική Αυτοδιοίκηση και άλλες διατάξεις). 

3. Την αριθ. 3689/98 απόφαση του Γ εν. Γ ραμματέα Πέ- 
ριφ. Θεσσαλίας για κατάργηση του Νομικού προσώπου 
«Ενιαία Σχολική Επιτροπή Γ υμνασίου - Δημοτικού Τρικε- 
ρίου». 

4. Την αριθ. 10/98 απόφαση του Κοιν. Συμβουλίου Τρι- 
κερίου, αποφασίζουμε: 

1. Συνιστάται στην Κοινότητα Τρικερίου του Νομού Μα¬ 
γνησίας ίδιο Νομικό Πρόσωπο με την επωνυμία «Σχολική 
Επιτροπή Γ υμνασίου - Λυκείου Τρικερίου». 

2. Σκοπός του Νομικού προσώπου είναι: 

α. Η διαχείρηση των πιστώσεων που διατίθενται για τις 


λειτουργικές ανάγκες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλώσιμων 
υλικών κ.λ.π. 

β. Η εκτέλεση μικρών έργων για επισκευή και συντήρη¬ 
ση των διδακτηρίων. 

γ, Η αποκατάσταση φθορών και ζημιών των επίπλων, ε¬ 
ξοπλισμού και γενικά των διδακτηριακών εγκαταστάσε¬ 
ων. 

δ. Η φροντίδα για την εξεύρεση άλλων πόρων και α ε¬ 
φοδιασμός των σχολικών μονάδων με έπιπλα και σκεύη με 
βιβλία για την σχολική βιβλιοθήκη και γενικά με τα μέσα 
που είναι απαραίτητα για την λειτουργία τους και γενικό¬ 
τερα η λήψη μέτρων που κρινεται αναγκαία για την στήρι¬ 
ξη της διοικητικής λειτουργίας της σχολικής μονάδας. 

3. Το Νομικό πρόσωπο διοικείται από 7μελή Συμβούλιο 
αποτελούμενο από: 

α. Τονεκάστοτε Πρόεδρο της Κοινότητας ως Πρόεδρο, 
β. Δύο Κοινοτικούς Συμβούλους, 
γ. Τον εκάστοτε Δ/ντή του Γ υμνασίου. 
δ. Έναν εκπρόσωπο του Συλλόγου γονέων και κηδεμό¬ 
νων του Γυμνασίου Τρικερίου. 

ε. Έναν εκπρόσωπο του 15 μελούς Συμβουλίου του Γ υ¬ 
μνασίου Τρικερίου. 

ζ. Έναν κάτοικο της Κοινότητας Τρικερίου. 

4. Η θητεία του Διοικητικού Συμβουλίου ακολουθεί την 
κοινοτική περίοδο. 

5. Το Διοικητικό Συμβούλιο του Νομικού Προσώπου ε¬ 
κλέγει Αντιπρόεδρο, Γραμματέα. 

6. Πόροι του Νομικού Προσώπου είναι: 

α. Ετήσια επιχορήγηση της Κοινότητας εκ ποσοστού 8 
επί των τακτικών εσόδων, 
β. Ετήσια επιχορήγηση του Κράτους, 
γ, Κάθε είδους εισφορές, δωρεές, κληρονομιές-κληρο- 
δοσίες. 

δ. Εισπράξεις από το αντίτιμο των παρεχόμενων πραγ¬ 
μάτων ή υπηρεσιών, 
ε, Πρόσοδοι από την περιουσία του, 

7. Περιουσία του Νομικού Προσώπου είναι: 

α. Τα κινητά πράγματα της σχολικής μονάδας και τα α¬ 
κίνητα των διδακτηρίων μετά των συναφών παραρτημά¬ 
των. 

Το παραπάνω Νομικό Πρόσωπο εκπροσωπείται στα δι- 
καστήριακαι σε κάθε δημόσια αρχή από τον Πρόεδροτου 
Δ.Σ. και σε περίπτωση απουσίας του ή κωλύμματός του 
από τον Αντιπρόεδρο. 

Με την παρούσα απόφαση προκαλείται δαπάνη εις βά¬ 
ρος του προϋπολογισμού της Κοινότητας που θα ανέρ¬ 
χεται κατ' έτος επί 8% των τακτικών εσόδων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 13 Μαρτίου 1998 

Με εντολή Γεν. Γραμμ. Περιφέρειας 
Ο Δ/ντής 

ΑΘΑΝ. ΓΚΑΡΑΓΚΑΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



